97/248/EY: Komission päätös, tehty 25 päivänä maaliskuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä Pseudomonas chlororaphisin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 098 , 15/04/1997 s. 0015 - 0016



KOMISSION PÄÄTÖS, tehty 25 päivänä maaliskuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä Pseudomonas chlororaphisin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (97/248/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 96/68/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY säädetään yhteisössä sallittujen, kasvinsuojeluaineisiin sisällytettävien tehoaineiden luettelon kehityksestä, Svenska Lantmännen on toimittanut 15 päivänä joulukuuta 1994 Pseudomonas chlororaphis -tehoainetta koskevat asiakirjat Ruotsin viranomaisille sen sisällyttämiseksi mainitun direktiivin liitteeseen I, Ruotsin viranomaiset ovat toimittaneet komissiolle tulokset asiakirjojen täydellisyyden ensimmäisestä tutkimuksesta ottaen huomioon direktiivin liitteessä II, ja ainakin yhden kyseistä tehoainetta sisältävän kasvinsuojeluaineen osalta liitteessä III, säädetyt tietovaatimukset; tämän vuoksi hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, asiakirjat välitettiin pysyvälle kasvinsuojelukomitealle "lainsäädäntö"-työryhmän 20 päivänä maaliskuuta 1996 pitämässä kokouksessa, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttynä direktiivin liitteessä II, ja ainakin yhden kyseistä tehoainetta sisältävän kasvinsuojeluaineen osalta liitteessä III, määrättyjen tietovaatimusten mukaisesti, tällainen vahvistaminen on tarpeen, jotta asiakirjan yksityiskohtaista tutkimista voidaan jatkaa ja antaa jäsenvaltioille mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytyksiä ja erityisesti sitä edellytystä noudattaen, joka koskee tehoaineen ja kasvinsuojeluaineen yksityiskohtaisen tutkimuksen tekemistä ottaen huomioon direktiivin vaatimukset, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Ruotsi jatkaa asiakirjojen yksityiskohtaista tutkimista ja antaa mahdollisimman pian ja viimeistään yhden vuoden kuluessa komissiolle selonteon tutkimuksesta siten, että mukana on suositus tehoaineen sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Svenska Lantmännenin komissiolle ja jäsenvaltioille toimittamien Pseudomonas chlororaphis -tehoaineen sisällyttämiseksi direktiivin 91/414/ETY liitteeseen I tarvittavien asiakirjojen, jotka jätettiin pysyvän kasvinsuojelukomitean käsiteltäviksi 20 päivänä maaliskuuta 1996, katsotaan periaatteessa täyttävän direktiivin liitteessä II, ja kyseistä tehoainetta sisältävän kasvinsuojeluaineen osalta liitteessä III, määrätyt tietovaatimukset. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 277, 30.10.1996, s. 25